text: Кароткае апісанне. Размах крылаў 38-45 мм. Агульны тон афарбоўкі цёмна-карычневы, зверху на крылах рыжыя плямкі з чорнымі вочкамі і белымі «зрэнкамі». Колькасць вочак непастаянная: на пярэднім крыле 3-5, на заднім 3-4. Ніз пярэдняга крыла падобны да верху, а задняга - святлейшы, з чаргаваннем цёмных і светлых шырокіх перавязяў, вочкі выражаны слаба.
  Пашырэнне. Эўразія [1, 2]. У Прыбалтыцы рэдкі і лакальны [3]. У Беларусі адзначаны ў Белавежскай пушчы [4], у наваколлі Жодзіна [5], на Наваградчыне без дакладнай даты і месца адлову [6].
  Месцы пражывання. Старыя хвойныя лясы, бары.
  Колькасць і тэндэнцыі яе змянення. Звестак няма.
  Асноўныя абмежавальныя фактары. Высечкі лесу, якія прыводзяць да замены старых хвойных лясоў маладымі пасадкамі.
  Асаблівасці біялогіі. Від аселы. Дае 1 пакаленне за год. Лёт матылёў у ліпені - пачатку жніўня на палянах, узлесках і пад полагам лесу. Кармавыя расліны вусеняў - дзікарослыя злакі (метлюжок, купкоўка, мятліца). Зімуюць вусені [2, 6, 7].
  Развядзенне. Звестак няма.
  Прынятыя меры аховы. Не прымаліся.
  Неабходныя меры аховы. Выяўленне новых месцаў пражывання віду. Зберажэнне старых лясоў як рэзерватаў рэдкіх відаў.
  Літ.: 1. Higgins, Riley, 1978; 2. Коршунов, 1972; 3. Вийдалепп, 1966; 4. Мержаеўская, Казлоўскі, 1969; 5. Казлоўскі (асаб. павед.); 6. Prüffer, 1947; 7. Мержеевская, Литвинова, Молчанова, 1976.
  А.Галдзянкоў
  Паведаміць пра недакладнасьць
  adm2@slounik.org
  Спасылкі
  Усталяваць
  слоўнікаў: 96 (647 716 артыкулаў)
  энцыкляпэдыяў: 27 (8 083 артыкулаў)
  © Slounik.org, 2003–2022
  Усталюйце Слоўнік на вашую прыладу для больш зручнага карыстання. Гэта можна будзе зрабіць і потым, націснуўшы “Усталяваць” унізе старонкі.